10. august 2011

**Kære forældre i 5. klasse**

Vi skal i det næste stykke tid arbejde med kapitlet Regning. Eleverne skal i denne periode lære om:

* **Afrunding.** Afrunde til kontant beløb, hele enere, tiere, hundreder og tusinder.
* **Plus og minus.** Regne med decimaltal. Lave overslag af tal i hundrede- og tusindeområdet.
* **Gange og dele**. Træne tabeller. Gange etcifrede tal med decimaltal. Gange og dele med 10, 100 og 1000. Arbejde med forskellige algoritmer.
* **Regnehierarki.** Regne med parenteser og flere regnetegn. Kende regnehierarkiet.
* **Regnehistorier.** Løse tekstopgaver med de fire regnearter.

I kan hjælpe jeres barn godt på vej derhjemme ved hjælp af en eller flere af nedenstående aktiviteter:

**Aktiviteter og spil fra bogen:**

Følgende aktiviteter/spil kan med fordel gentages hjemme, når eleverne har arbejdet med dem i skolen.

|  |  |  |
| --- | --- | --- |
| Side 26 | Opgave 1 | **Afrund beløb.**  Brug tre spillekort fra 1-10 i stedet for 10-sidede terninger. |
| Side 28 | Opgave 8 | **Regnskab**.  Brug priser fra en reklame, udsalgsavis eller lignende. |
| Side 30 | Opgave 14 | **Træn på computer**.  Søg evt. også ”tabeltræning” på nettet for andre typer aktiviteter/spil. |
| Side 31 | Opgave 16 | **Jeopardy.**  Sig på skift et facit. Den anden siger et gangestykke, der passer til. |

**Andre aktiviteter:**

**Afrunding**. Afrund priser på boner til kontant beløb, til enere, tiere, hundreder og tusinder.

**Tegn gangestykker.** Skriv og tegn de gangestykker, der driller. Fx tegnes 8 6 = 48 ved at tegne 8 lastbiler med hver 6 hjul eller 7 7 = 49 ved at tegne 7 syvtakkede stjerner. Hæng tegningerne op, hvor de ofte ses, og sig gangestykket og facit hver gang.

**Samlet længde.** Mål en lille genstand i cm med en decimal, fx en tændstik eller en tusprop. Kast en terning, og gang genstandens længde med øjenslaget. Tegn den samlede længde.

**Hyggemad.** Tag en håndfuld rosiner, saltstænger, peanuts eller lignende. Tæl antallet, og del det med antallet af familiemedlemmer. Skriv delestykket og resultatet.

**Størst og mindst facit**. Skriv +, -, , : , og ( ) på 5 små sedler (parenteserne på samme seddel). Sorter jokere og billedkort fra et sæt spillekort, og træk på skift 4 spillekort og 3 sedler med regnetegn/paranteser. Læg dem som et regnestykke. Flyt rundt på spillekortene, og lav så mange forskellige regnestykker og facit som muligt.

God fornøjelse og med venlig hilsen

Skriv dit navn her...